CELEX: 32016R2030
Language: hr
Date: 2016-10-26 00:00:00
Title: Uredba (EU, Euratom) 2016/2030 Europskog parlamenta i Vijeća od 26. listopada 2016. o izmjeni Uredbe (EU, Euratom) br. 883/2013 u pogledu tajništva nadzornog odbora Europskog ureda za borbu protiv prijevara (OLAF)

23.11.2016   
            
            
               HR
            
            
               Službeni list Europske unije
            
            
               L 317/1
            
         UREDBA (EU, Euratom) 2016/2030 EUROPSKOG PARLAMENTA I VIJEĆA
   od 26. listopada 2016.
   o izmjeni Uredbe (EU, Euratom) br. 883/2013 u pogledu tajništva nadzornog odbora Europskog ureda za borbu protiv prijevara (OLAF)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 325.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   uzimajući u obzir mišljenje Revizorskog suda (1),
   u skladu s redovnim zakonodavnim postupkom (2),
   budući da:
   
               (1)
            
            
               U skladu s člankom 15. stavkom 1. Uredbe (EU, Euratom) br. 883/2013 Europskog parlamenta i Vijeća (3), zadaća je nadzornog odbora Europskog ureda za borbu protiv prijevara („Ured”) redoviti nadzor Ureda u provedbi njegove istražne uloge kako bi pospješio njegovu neovisnost.
            
         
               (2)
            
            
               Okvir za izvršenje proračunskih sredstava za članove nadzornog odbora trebalo bi uspostaviti tako da se izbjegne svaki dojam mogućeg uplitanja Ureda u njihove dužnosti. Uredbu (EU, Euratom) br. 883/2013 trebalo bi prilagoditi kako bi se omogućio takav okvir, jamčeći, pritom, jednaku transparentnost sredstava za djelovanje nadzornog odbora kao i ranije.
            
         
               (3)
            
            
               Kako bi se osiguralo da nadzorni odbor radi djelotvorno i učinkovito, njegovo tajništvo trebala bi osigurati izravno Komisija, neovisno od Ureda, a Komisija bi tajništvu trebala osigurati odgovarajuća sredstva za ispunjavanje njegove funkcije. Radi očuvanja neovisnosti nadzornog odbora, Komisija bi se trebala suzdržati od uplitanja u nadzornu ulogu nadzornog odbora.
            
         
               (4)
            
            
               Ako Ured imenuje službenika za zaštitu podataka u skladu s člankom 10. stavkom 4. Uredbe (EU, Euratom) br. 883/2013, taj bi službenik za zaštitu podataka i dalje trebao biti nadležan za obradu podataka u tajništvu nadzornog odbora.
            
         
               (5)
            
            
               Za osoblje tajništva nadzornog odbora trebale bi se i dalje primjenjivati obveze u pogledu povjerljivosti.
            
         
               (6)
            
            
               U skladu s člankom 28. stavkom 2. Uredbe (EZ) br. 45/2001 (4) Europskog parlamenta i Vijeća, provedeno je savjetovanje s Europskim nadzornikom za zaštitu podataka koji je 18. ožujka 2016. odlučio ne dati mišljenje,
            
         DONIJELI SU OVU UREDBU:
   Članak 1.
   Uredba (EU, Euratom) br. 883/2013 mijenja se kako slijedi:
   
               1.
            
            
               Članak 10. mijenja se kako slijedi:
               
                           (a)
                        
                        
                           u stavku 4. dodaje se sljedeći podstavak:
                           „Službenik za zaštitu podataka nadležan je za obradu podataka u Uredu i u tajništvu nadzornog odbora.”;
                        
                     
                           (b)
                        
                        
                           u stavku 5. drugi podstavak zamjenjuje se sljedećim:
                           „U skladu s Pravilnikom o osoblju, osoblje Ureda i osoblje tajništva nadzornog odbora suzdržavaju se od neovlaštenog otkrivanja informacija dobivenih tijekom obavljanja svojih dužnosti, osim ako te informacije već nisu zakonito objavljene ili su dostupne javnosti, a navedena obveza za njih vrijedi i nakon odlaska iz službe.
                           Članovi nadzornog odbora podliježu istoj obvezi čuvanja poslovne tajne tijekom obavljanja svojih funkcija, a navedena obveza za njih vrijedi i po isteku njihova mandata.”
                        
                     
         
               2.
            
            
               U članku 15. stavak 8. zamjenjuje se sljedećim:
               „8.   Nadzorni odbor imenuje svog predsjednika. Donosi svoj poslovnik, koji se prije toga podnosi na znanje Europskom parlamentu, Vijeću, Komisiji i Europskom nadzorniku za zaštitu podataka. Sastanci nadzornog odbora sazivaju se na inicijativu njegova predsjednika ili glavnog direktora. Održava se najmanje deset sastanaka godišnje. Svoje odluke nadzorni odbor donosi većinom glasova svojih članova. Njegovo tajništvo osigurava Komisija, neovisno od Ureda i u bliskoj suradnji s nadzornim odborom. Prije imenovanja osoblja tajništva, savjetuje se s nadzornim odborom i njegovo se stajalište uzima u obzir. Tajništvo djeluje u skladu s uputama nadzornog odbora, neovisno o Komisiji. Ne dovodeći u pitanju njen nadzor nad proračunom nadzornog odbora i njegova tajništva, Komisija se ne upliće u izvršenje nadzorne uloge nadzornog odbora.
               Dužnosnici raspoređeni u tajništvo nadzornog odbora u pogledu nadzornog djelovanja nadzornog odbora ne traže niti primaju upute od bilo koje vlade ili institucije, tijela, ureda ili agencije.”
            
         
               3.
            
            
               Članak 18. zamjenjuje se sljedećim:
               „Članak 18.
               Financiranje
               Ukupni iznos proračunskih sredstava za Ured prikazuje se u posebnoj proračunskoj liniji unutar odjeljka općeg proračuna Europske unije koji se odnosi na Komisiju i detaljno se navodi u Prilogu navedenom odjeljku. Proračunska sredstva za nadzorni odbor i njegovo tajništvo prikazuju se u odjeljku općeg proračuna Europske unije koji se odnosi na Komisiju.
               Plan radnih mjesta Ureda prilaže se planu radnih mjesta Komisije. Plan radnih mjesta Komisije uključuje tajništvo nadzornog odbora.”
            
         Članak 2.
   Ova Uredba stupa na snagu prvog dana mjeseca koji slijedi nakon objave u Službenom listu Europske unije.
   Primjenjuje se od 1. siječnja 2017.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Strasbourgu 26. listopada 2016.
      
         
            Za Europski parlament
         
         
            Predsjednik
         
         M. SCHULZ
      
      
         
            Za Vijeće
         
         
            Predsjednik
         
         I. LESAY
      
   
   
      (1)  SL C 150, 27.4.2016., str. 1.
   
   
      (2)  Stajalište Europskog parlamenta od 6. srpnja 2016. (još nije objavljeno u Službenom listu) i odluka Vijeća od 20. rujna 2016.
   
      (3)  Uredba (EU, Euratom) br. 883/2013 Europskog parlamenta i Vijeća od 11. rujna 2013. o istragama koje provodi Europski ured za borbu protiv prijevara (OLAF) i stavljanju izvan snage Uredbe (EZ) br. 1073/1999 Europskog parlamenta i Vijeća te Uredbe Vijeća (Euratom) br. 1074/1999 (SL L 248, 18.9.2013., str. 1.).
   
      (4)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).